 Suaalahan iyo kuwo kale oo badani waxay ka dhex guuxayaan bulshadda, waana kuwo u baahan in si sax ah looga jawaabo, hadii ay jawaabaha rasmiga ahi yihiin sida aan soo sheegay, runtii waxaa cad oo aan mudane madaxweyn daah inaga saarnayn in dalkeenu uu kusii socodo meel aan la aqoon xaaladeeda, waxaa run noqonaysa hadaladii xanta ahaa ee aynu ka maqli jirnay Soomaalida kale, kuwaas oo dulucdoodu ahayd in Somaliland tahay kilalka 6aad ee Itoobiya, madaxdeeduna yihiin madax goboleed, isla markaana aan goaan gaadhin ama aan ku dhaqaaqin ilaa ay lasoo shiraan madaxweynahooda adis-ababa fadhiya ee Rasal wasaaraha ka ah Itoobiyadda kale, Safaarada hargeysina tahay isku xidhka madaxweynaha Adis ababa fadhiya iyo madaxda gobolkan kilalka 6aad ah. 